
Socotind ca marele public nu are cunostiinfä de 
memorlile doamnet Elena Lupescu, asa cum au fost 
publicate de marile ziare americane, credem că fa- 
cem un real serviciu publicului, redând aceste me- 
morii intro broșură ieftinä ca cea de fafd. 

Tinem să atragem atenfiunea cititorilor nostri, că 
broşura noastră confine memoriile complecte ale 
doamnei Lupescu, dupe traducerea fidelă din ziarele 
americane. 

CAPITOLUL I 


Cea mai mare suferinţă o are femeea atunci 
când iubeşte cu adevărat, însă împrejurările îi 
sunt vitrege. 

Am nenorocirea ca eu, Elena Lupescu, să 
trec în ochii întregei omeniri, drept o metresă, 
ca multe alte, fara nici un fel de scrupul, o 
curtizană rafinată care a atras în mrejele ei, pe 
Principele Moștenitor Carol, care zăpăcit de mine, 
a renunţat la tronul său. 

M’am hotărît să scriu aceste rânduri în inte- 
resul sfânt al adevărului, în marele interes al 
justificărei mele ca şi în propriul interes al Prin- 
tului Carol. 

Fapt cert este că Carol, născut Principe de 
Coroană al României, trăeşte împreună cu mine 
în exil, într'o mahala a Parisului, într'o modestă 
vilă din Neuilly. 

O serie interminabilă de duşmani, cărora nici 
prin gând nu le poate trece suferinţele mele, 
îmi amărăsc zilele, fără nici un fel de scrupul, 
Mă numesc pretutindeni : Magda Lupescu, evreica 
cu părul roşu. Modestul nostru cămin lau bo- 
tezat: Casa misterioasă a unei legături neper- 
mise. 

Ca şi când toate acestea nu ar fi de ajuns 
pentru zdruncinarea linistei mele, duşmanii mei 
mai cutează a spune că, în căminul nostru se 
complotează împotriva intereselor României. 

Doamne | Doamne! ce grozăvie. Carol şi cu 
mine acuzaţi ci complotăm contra intereselor 
țărei noastre. 

Am marea datorie să spulber toate neadeyrä- 
rurile ce se debitează pe socoteala noastră, Voi 
pune în rândurile ce urmează toată puterea 
pentru a face, ca toată lumea să cunoască ade- 
vărul, pentru ca nimeni să nu acuze în totală 
necunoştință de cauză, 

In luna lanuarie a anului 1926, Carol a sem- 
nat abdicarea sa la tron. 

Abdicarea lui Carol nu a fost după cum lumea 
îşi inchipue, actul de dezertare al unui las de la 
datoriile lui de Prinţ moştenitor al tronului. 

Carol nu a abdicat cu sânge rece la tronul 
tärei sale, ţară care-şi pusese in el toate spe- 
rantele de viitor. 

Cu multă durere s'a decis Carol la pasul facut 
şi s'a hotărât la abdicare numai din cauza îm- 
prejurărilor, imposibile de suportat, împrejurări 
create de intrigile duşmanilor săi. 

Ani de-arândul Carol a fost forţat să suporte 
neadevărurila ce se urzeau contra sa. 

Din timpul căsătoriei morganatice a lui Carol cu 
domnisoara Zizi Lambrino, care de altfel nu a fost 
de cât un roman de dragoste al tineretei, roman 
care din cauza cinstei şi cavalerismului lui Carol, 
s'a terminat cu o căsătorie, el a fost mereu 
hărțuit, terorizat, ameninţat, punându-l intr’o si- 
tuatiune cu totul de nesuferit. Cu atât mai mult 
s'a procedat greşit fata de el, cu cât se ştia că 
Carol este un om cu o voinţă de fer, impulsiv 
si cu un caracter, afară din cale de rigid, 

EI este brusc şi foarte de multe ori lipsit de 
tact, In manifestările sale el nu poate răspunde 
prompt. Nu'i plac argumentările şi preferă în- 
totdeauna să recurgă la acţiune, 

en en 


Il cunosc pe Carol, de foarte multă vreme. 
Am chiar credinţa că'l cunosc mai bine de cât 
Regina Maria, mama sa. Sunt sigură de tot că, 
cu nimic nu mă pot înşela, în ceeace priveşte 
persoana sa, 

Cand am întâlnit prima dată pe Prinţul Carol, 
eram încă copii. 

L'am întâlnit în casa adininistratorului uneia 
din moşiile Regelui. Este multă vreme de atunci, 
căci azi sunt femeie de 28 ani iar Prinţul are 
34 ani. 

Sunt născută în România. Tatăl meu este 
român, iar mama mea rusoaică, Nu sunt evreică 

după cum se spune. Este foarte drept că am 
trăit mult printre evrei, unde am foarte multi 
prieteni. Dacă aș fi evreică nu m'aș ruşina s'o 
spun. Aşi fi mândră de aceasta. 

Int’una din zile, tatăl meu, care era chimist 
şi locuia într'un orășel, aproape de conacul 
uneia din moșiile regale, fu invitat la un ceaiu, 
de Regina Elisabeta, soția: Regelui Carol, re- 
gină cunoscută sub numele de «Carmen Sylva», 
regina poetă. 

Tatăl meu ştiind că Regina Elisabeta, adoră 
copiii, m'a luat şi pe mine. 

Desi a trecut, de atunci şi până acum, atâta 
amar de vreme, totuşi îmi aduc aminte ca şi 
când s’ar fi petrecut eri, cu câtă duiosie şi dra- 
goste s'a purtat Regina Elisabeta fata de mine. 

A trimis să mi se aducă ciocolată şi bom- 
boane. 

Pe vremea aceea, eu aveam 9 ani iar Prinţul 
Carol 19 ani. 

Cum a intrat valetul cu bomboanele, Prinţul 
Carol i-a luat cutia din mână şi întinzândumi-o 
mi-a zis: Al un păr foarte frumos. Voiam mai 
de mult să te cunosc. 

Brusca intervenție ca şi complimentul copilä- 
resc, erau caracteristice Principelui. Are o inimă 
de aur, dar păcat că nu ştie întotdeauna să se 
exprime. Complimentul său însă, mi-a plăcut 
foarte mult, căci una dintre marile mele vanitati, 
a fost: părul, 

Părul meu mi-a provocat multă plăcere dar 
şi multă durere. Moda părului scurt mi-a pro- 
curat bucurie. Acum port părul «bubikopf>, nu 
prea scurt şi puţin mai lung la ceafă. 

Tânărul Print întinzându'mi cutia cu bomboane, 
mi-a zis «Manâncă». 

Mi-a spus <Mânâncă» în mod brusc şi cu atâta 
energie, în cât fără să mai spun ceva, am luat 
o bomboană. 

Nu am apucat însă să mănânc bomboana si 
Prinţul Carol mi-a şi oferit alta. De data aceasta, 
am şovâit iusa. Atunci Printal Carol apucă o 
bomboană cu degetele sale şi mi-o puse în gură. 

Am mulţumit şi lam rugat să nu'mi mai dea 
alta, A stăruit însă, cu încâpăţinare să iau şi pe 
a treia, şi neavând încotro, am luat’o. 

Pe vremea aceea nu intelegeam ce însemnează 

această stäruintä. Ba, mi-aduc aminte că i’am 
aruncat chiar o privire cruntă. 

Şi astăzi râdem, ori de câte ori ne aducem 
aminte de acest episod al bomboanelor, 

Da, da, azi îl cunosc destul de bine pe Carol. 
Pe atunci nu ştiam însă că toate stäruintele lui 
nu însemnau altceva, decât dorinţa lui de a pre- 
lungi şederea mea acolo. Această metodă îl 
scutea de orice conversaţie şi tocmai de con- 
versatie fugea şi fuge Prinţul meu. 

Bietul Carol! Ce vinovată sunt că l'am ju- 
decat aşa de greşit. Şi mă gândesc cu multă 
durere sufletească, că si azi sunt multi care nu 
ştiu să'] cunoască, si ca o consecinţă fatală, il 
judecă greşit. Eu insă sunt destul de fericită ca’l 
cunosc bine spre a nu’l mai jideca altfel de 
cât aşa cum trebue judecat Carol. 

Din întâlnirile ulterioare cu Carol, am putut 
invaga multe, de si treceau de multe ori luni şi 
ani întregi, fară a ne vedea. 

Cu toate că trecea atâta vreme, fără a ne 
vedea, totuşi noi ne purtam prietenie unul fata 
de altul. In acest timp am învăţat să'l cunosc, 
şi sunt mândră de acest lucru, 

Ştiu acum bine că, sub maniera sa brutală se 
ascunde o inimă nobilă, un caracter ferm, un ca- 
valerism desăvârşit, 

Nu împlinisem încă 16 ani când m'am măritat 
cu un ofițer român, 

Am trăit cât-va timp, foarte fericiţi. Ne-am dat 
în urmă seama cât de mult se deosebesc caracte- 
rele noastre şi cât de deosebite sunt gusturile 
noastre, ArAt eu cât şi soţul meu am văzut clar că 
O viaţă armonioasă nu vom putea duce la un loc. 

Intre timp însă, a izbucnit războiul, si după 
cum era şi firesc, toate chestiunile personale au 
fost înlăturate. 

Tatăl meu şi-a pus imediat persoana şi acti- 
vitatea sa la dispoziţia guvernului, plecând pe 
front, unde a fost însoţit și de mama, 

Soţul meu a trecut si el la front şi uude eu 
am urmat. 

Toţi patru ne-am pus, cu trup şi suflet, la 
dispoziţia Patriei. 

Mama şi cu mine eram întrebuințate întru a da 
ajutor soldaţilor şi copiilor mici, parasiti în urma 
groaznicului cataclism care a urmat. Si ajutorul 
ce’! dam, era de mare folos, căci nenorocitii sol- 
dati ca şi copii päräsiti, mureau în număr destul 
de considerabil. 

In timpul războiului, Prinţul Carol s'a căsătorit 
cu domnişoara Zizi Lambrino, 

De şi pe vremea aceia nu banulam posibilitatea 
unei legături intre Carol și mine, totuşi această 
cäsätorie m'a interesat mult, Soarta Prințului 
nu'mi era de loc indifirentă, dorindu-i în mod sin- 
cer, toate fericirile. 

După terminarea războiului nu m'am mai reîn- 
tors la casa soţului meu. Am rămas cu părinţii mei. 

Atât eu cât şi soțul meu, socoteam că nu mai 
puteam convietui la un loc, cu toate că eram buni 
prieteni şi continuăm şi azi a fi tot atât de buni 
prieteni. 

De comun acord cu soţul meu am hotărât di- 
vortul, care se obţine foarte uşor în România. 

Am intentat acţiunea de divorţ şi legea ne-a 
acordat despărţirea. 

Am continuat a locuii mai departe cu părinţii 
mei la un loc. 

Din când în când, făceam călătoria în sträi- 
nătate. 

Intr'una din zile aflându-mă la Paris, întâm- 
plarea făcu ca prinţul Carol, care se găsea si el 
la Paris, să afle de prezenţa mea în marea me- 
tropolă şi să-mi facă o vizită. 

Acest lucru se petrecea la începutul lunei 
Decembrie 1925. 

Prinţul Carol se afla in trecere prin Paris, 
reîntorcându-se din Londra, unde reprezentase fa- 
milia regală la îmmormântarea reginei văduve 
Alexandra. 

Poate că nici nu ne-am fi întâlnit, dacă nu s'ar 
fi întâmplat să luăm parte, atât eu cât și Prinţul, 
la o recepţie în casa unui ataşat al legatiunei 
Române din Paris. 

Cum ma văzut Prinţul s'a apropiat de mine 
spunându-mi : 

e Aşi dori mult să reluăm vechea noastră prie- 
tenie». 

L’am privit lung si văzându-l cât era de depri- 
mat şi cât parea de obosit, mam înduiosat 
şi nu iam putut rezista. Şi fără nici nu gând, 
fără să-mi treacă prin minte ca mi-l voiu face 
prieten, i-am răspuns cu tbt sufletul: «Te aştept 
mâine în apartamentul meu». Şi aşa a început să 
se dezvolte în sufletul meu de femeie, sentimente 
noui pentru băiatul sfios, care la prima noastră 
întâlnire căuta să mă hrănească cu bomboane. 


www.dacoromanica.ro 


CAPITOLUL IV 


A doua zi, plină de emoţii, am primit vizita 
Prințului. 

Deşi s'a purtat cu multă afecţiune, totuşi a 
fost cum nu se poate mai corect si mai cavaler 
faţă de mine. 

Câte clipe a stat la mine, au fost tot atâtea 
momente de duioşie. 

Mi-am pus tot sufletul în joc, spre a’l linisti, 
spre a'l face să se simtă cât mai bine lângă mine. 

Ne-am reamintit cu lacrimi în ochi de prima 
noastră întâlnire, după vremea când el, bărbatul 
de azi avea numai 15 ani, iar eu azi femee în 
toată puterea cuvântului, aveam pe atunci numai 
9 ani, 

Râdeam şi plângeam, Eram fericită pentru 
mine şi fericită că izbuteam să descretesc putin 
fruntea Prințului. 

Acum il înţelegeam bine. Acum incepusem 
să'l cunosc abia, subt adevărata lui lumină. 

In genere femeile nu lar putea găsi pe 
Carol ca un bărbat atrăgător. Nu este di- 
baci, nu ştie a lingusi, nu ştie a vorbi femeei 
spre a o ridica în al noulea cer al fericirei. 
Intr'un singur cuvânt, despre Carol nu se poate 
spune că este un om de salon. El este mult 
prea sincer şi din aceste motive îţi face impre- 
sia că este o fire bruscă. 

Multă durere şi desgust îi provoacă prietenii, 
atunci când îl judecă greşit. In acest fel de 
momente se simte doborât sufleteşte şi este în 
stare să-şi suspende orice activitate începută, 
să lase totul baltă şi să se apuce cu pasiune, 
spre a uita supărările, de automobilism, aviaţie, 
călătorii sau mai ştiu şi eu de ce, 

Atunci cei ce nu'l pot cunoaște, după cum îl 
cunosc eu, spun că Prinţul este un sălbatec, sau 
că nu se poate pune nici un temei pe dânsul. 

Nimic din cele ce se spun pe socoteala sa, nu 

sunt adevărate. El nu este nici sälbatec si pe 
tot ce spune se poate pune bază. Când Carol 
spune ceva, este sfânt. 

Este o fire atentă, tine sincer Ja prietenii săi, 
este un perfect cavaler, are o fire generoasă, 
loială şi mai presus de toate un deşăvârșit 
patriot. 

In ceeace mă priveşte, afirm cu toată since- 
ritatea că dragostea sa fata de mine este duioasă 
şi lipsită cu totul de egoism. 


Dacă Carol ar divorța de actuala sa soţie, 
Principesa Elena a Greciei, şi dacă aş face cea 
mai uşoară aluzie la datoria sa fata de mine, 
sunt sigură că Carol n-ar şovăi o singură clipă, 
spre a mă face soţia sa. 

Imediat după începutul dragostei noastre, 
primul gând al lui Carol a fost pentru mine, şi 
ia ceia ce voiu avea să sufăr după urma acestei 
iubiri. Declar însă, în toată curăţenia sufletului, că 
nu mă gândesc şi nu doresc o căsătorie morga- 
natică, I! iubesc pe Carol cu toată puterea sufle- 
tului meu, îl ador, îl idolatrez, dar mai presus 

de toate imi iubesc ţara sl recunosc obligatiile 
lui Carol, faţă de poporul său. 

Căsătoria Prințului Carol cu domnişoara Lam- 
brino, o socot ca o greşeală a tineretei sale. 

Pot eu oare, care îl iubesc atât de mult pe 
Carol, să'l fac să săvârşească o greşeală la fel, 
cu mine? Nu. Nici o clipă nu mi-a trecut aşa 
ceva prin minte, Nu, Aşa ceva nu se va întâmpla 
nici odată, De ideia unei căsătorii între ‘noi nu 
trebue să se vorbească, pentru simplul motiv că 
nu o doresc, şi nu se va întâmpla, 

CAPITOLUL V 


Până acum cât-va timp, doamna Lambrino, a 
locuit la Paris în imediata apropiere a vilei lo- 
cuite de noi. 

Nu ştiu dacă aceasta a fost o simplă întâm- 
plare sau a fost cu intentiune pus la cale de 
doamna Lambrino. 

Cu Carol nu am adus nici o dată vorba despre 
această dragoste a lui din tinereţe si nici despre 
căsătoria sa, Ştiam destul de bine că această 
chestiune a fost pentru el un munte de necazuri 
şi mari nepläceri. 

Din aceste motive am crezut mai nimerit să 
nu'i reamintesc de ea, și cred că nici în public 
nu trebue s’o fac. 

Fiecărui individ ii este permis să discute, in 
orice fel vrea, starea sufletului său, dar starea 
sufletului unel alte persoane, trebuie socotit ca 
ceva sfânt şi prin urmare nu trebuie atins, 

Cred că nici uneia dintre femei nu i-ar fi 
permis să judece pe o semenă a sa, neputând 
ştie ce se ascunde subt stratul aparent. 

Judec dupe mine. Câte nu mi-a fost dat să 
sufăr după urma condamnărei societätel, care 
societate, sunt sigură, ar fi tu mult mai putin 
aspră contra mea, dacă ar putea ştie, toate 
dedesubturile acestei afaceri, 

Acum cât-va timp. ne-am văzut siliți să dăm 
drumul din serviciul nostru unui camerier şi 
soţiei sale, pe care iam surprins că ne spionau 
şi raportau zilnic doamnei Lambrino, tot ce se 
petrecea la noi, 

In urmă am mai aflat că tot pe lângă acest 
camerier şi soția sa se făcuse nenumărate în- 
cercari, spre a’i decide să ne otrăvească mâncarea, 

Dovezi absolute cu privire la acest complot, 
nu aveam, Am descoperit însă o serie de alte 
comploturi, cari, dacă s'ar cunoaște, ar face pe 
orice om, să rămână înmărmurit, 

CAPITOLUL VI 


Pe timpul când la Paris, Carol şi cu mine, 
nu aveam de cât simple legături de prietenie, 
începuse să se scornească tot felul de zvonuri 
fanteziste. 

Se tr.miteau rapoarte în România, prin care 
searătă viata noastră ca fiind plină de destrăbălare. 

Cum era şi firesc, în urma acestor .rapoarte, 
soseau din Bucureşti: aspre musträri. Aceste 
mustrări nedrepte, toate intrigile ce se urzeau 
împotriva lui, lau făcut pe Carol să se gândească 
serios la renunţarea asupra tuturor drepturilor 
ce decurgeau din nașterea sa. 

Datorită în bună parte acestor necazuri, sen- 

timentele lui faţă de mine, şi ale mele faţă de 
el, au devenit şi mai puternice şi mai dulci. 

Cu cât creşteau supărările, cu atât simţea 
Carol mai mult ca are revoie de sufletul meu. 

Mustrările ce soseau din Bucureşti, se repetau 
din ce în ce mai mult, sporind furia lui Carol, 
care la un moment dat a părăsit Parisul, plecând 
la Milano. 

Ce puteam face eu de cât să'l urmez, Nu 
era oare datoria mea s'o fac? 

Ştiam bine că are absolută nevoe de un 
însoțitor sincer şi simplu. Pe de altă parte, eu, 
care nu avusesem parte de prea multă fericire 
în viața mea, îmi simtiam inima atrasă de acest 
băiat, de suferințele lui. Intr'un cuvânt îl iu- 
beam. Da}... Il iubeam. 


Supusă a ţărei sale, cunoşteam toată copilăria 
lui, ştiam respectul ce'l purta părinţilor si bu- 
nialor săi, cuuosteam pe Mândra Regină Maria, 
mama sa. 

Ştiu prea bine, că dânsa sufere mai mult ca 
ori care, după urma acestei tragedii. 

Regina Maria este o femeie plină de inimă, 
ca şi fiul ei. Nici Regina Maria nu este înțeleasă, 
din cauza felului ei de a fi, vioaie, şi nerăbdă- 
toare când cată să fie pusă subt control. 

Regina Maria are sufletul plin de iubire şi 
bunătate. Ea este complect lipsită de viclenie 
sf nu cunoaște intriga. 

Il iubeşte foarte mult pe Carol. Totuşi în- 
nainte de a fi mamă este Regină. 

Controlul educatiunei copiilor săi nu a fost 
lăsat în întregime Reginei Maria, şi tocmai 
asta i-a pricinuit multă durere. 


s . . . . . . . ° . . » e . 


In două rânduri am fost şi eu mamă, şi cu 
toate că nu am avut parte de nici tn copil, 
primul murindu'mi la naştere, iar al duoilea în 
vârstă de un an, totuși port în sufletul meu, 
sfântul instinct de mamă şi de aceea simt, la fel 
ca toate cele alte mame, 

Doamne! Tu îmi eşti martor, ştii bine câtä 
dorinţă aş avea să ingenunchez la picioarele 
mamei lui, la picioarele Reginei Maria, şi să'i 
povestesc toate durerile lui Carol, toată grozava 

tragedie, tot haosul în care se zbate şi din care 
nu vede nici o scăpare. 

Să nu uităm, nici o clipă, iubiții mei cetitori 
că situaţiunile familiilor regale nu sunt aşa de 
uşoare ca ale tuturor familiilor noastre. O veche 
tradiţie impune familiilor regale, ca ele să nu 
se apere, în contra atacurilor publice. 

Frumoasa Regină Maria este iubită până la 
idolatrie de către fiul ei Carol, 

Anturajul Reginei însă îi înveninează sufletul 
şi mintea prin grozăviile ce i se povestesc despre 
fiul ei, Ea este atât de dreaptă şi de cinstită, 
încât o clipă nu poate concepe că cele cei 
se povestesc despre fiul ei, ar putea fi intrigi 
isvorâte din răutate sau din cine ştie ce interese 
meschine, aşa că Ea le crede pe toate, le ia 
drept adevărate. 

Regina Maria est împiedicată de a vedea ade. 
vărul, de a vedea ambele laturi ale situaţiei, iată 
pentru ce cred că trebuie să fie furioasă contra 

mea, Pentru regina Maria, probabil, că nu sunt 
de cât o femee pătimaşă care iam atras copilul 
în păcate. 

Pentru mama lui, ca şi pentru tot anturajul 
Reginei, eu nu sunt de cât femeea care a isbutit, 
graţie farmecelor ei, a-l ispiti pe Carol mai 
presus de puterile sale de împotrivire, distru- 
gându'i prin tot felul de mijloace caracterul. 

Ol de s'ar şti cât îmi este de scumpă fercirea 
lui Carol de s'ar şti cu câtă dragoste sinceră îl 
înconjur si cât mă străduesc să”l fac să uite mah- 
nirile sale, 

Am însă toată credinţa că va veni ceva sfânt 
pentru Carol şi atunci când m'am hotărît sa’l 
urmez la Milano, Dumnezeu îmi este martor, că nu 
am facut’o de cât cu curata intentiune de a'l în- 
griji, de a nu-l lasa în astfel de momente fără spri- 
jul meu, fara dragostea mea, 

La Milano am tras la acelaş hotel. 

Carol era vesel şi foarte mulţumit că l’am urmat. 

O vreme, am stat ascunsă în cameră, Nu m'am 
arătat nicăeri pe stradă. 

Carol ieşia din când în când, însă întotdeauna 
se reîntorcea enervat,. furios. 

La fiecare pas se întâlnia cu tot felul de emisari 
români, cari prin tot felul de planuri, îl supărau 
şi îl jigneau. 

Viaţa la Milano, ni-a fost un adevărat iad, 

Eram spionati la fiecare pas, şi asta ne făcea 
viata atât de plicticoasă, încât hotărârăm să ple- 
căm din Milano spre Veneţia, 

Nenorocirile ce se abăteau din zi în zi mai 
mult asupra noastră, făcu ca dragostea noastră 
să crească. Ne simtiam aşa de legaţi unul de altul, 
în cât fericirea noastră nu mai cunoştea margini. 

Treceam prin momente când ne credeam ab- 
solut singuri, într'o lume plină de fericire de pe- 
ricole fantastice. 

Este foarte adevărat că mam ţinut strâns 
legată de el, dar oare care femee ar fi făcut 
altfel în locul meu, atunci când iubeşte un bărbat 
cu toatä pasiunea, cu tot focul, 

Cu cât trecea timpul, dragostea noastră devenea 
şi ea mai mare, aşa că încetulcu încetul, am luat 
ferma hotărâre de a nul mai părăsi niciodată, 

Dar raţională cum sunt, şi socotind că dragostea 
mare ce'i port lui Carol, va trebui să mă hotă- 
rască şi la sacrificii, mi-am zis: 

«Pentru fericire lui şi a tärei sale, care este si 
fara mea, nu va trebui să stau între el şi tara, 
dacă aceasta va dori înapoierea sa, sau dacă 
datoria sa faţă de copilul lui îl va rechema în 
ţară». 

De și Prinţul Carol n'a avut fericirea să pe- 
treacă mai mult timp la un loc cu fiul său Mihai, 

totuşi el îl iubeşte mult si este, cu adevărat mân- 
dru de el. 

Dacă Carol a stat mai departe de fiul său, 
actualul Rege Mihai, asta se datoreşte faptului 
că între el şi soţia sa Elena, există mari nepo- 
triviri. — Să nu se uite că, căsătoria lor a fost 
o căsătorie de stat, pe câtă vreme unirea lui 
Carol cu mine este bazată pe dragoste, pe fe» 
ricire. 


www.dacoromanica.ro 


CAPITOLUL IX 


Ori unde am cutreerat în iarna anului 1926, 
m'am putut găsi liniştea, după care umblam. 

Ziarele anuatau sosirea noastră şi făceau fel 
de fel de comentarii pline de fantezie. 

Singurul loc, unde am putut gusta fericirea, 
în linişte a fost la Veneţia, supranumită şi para- 
disul amorezatilor, 

De foarte multe ori când nu mai avea cine 
să ne spioneze, fâceam lungi primblări, pe cana- 
lurile mărginaşe, în frumoase gondole. 

Privind luna pe cer, legänati de barcă, ne 
primblam ore întregi, fără nici o ţintă. In noaptea 
frumoasă ne spuneam unul altuia, cat de mult 

ne iubim, Ne simtiam cu adevărat fericiţi. 

Câte odată Prinţul cădea pe gânduri şi cu 
vocea. îndurerată îmi spunea: «Sunt tapul ispă- 
şitor. Mă vor socoti ca pe un las, ca pe un de- 
zertor, Mă vor compatimi ca pe unul care cu- 
treeră lumea fără familie, fără patrie». 

Atunci îl mângăiam întotdeauna zicându'i : «Te 
poţi inapoia. Nu se poate să indrepti singur lu- 
crurile, ele se vor îndrepta dela sine. Nu’ti face 
sânge râu, căci oricând te vei putea reîntoarce, 
dacă vei socoti că este bine să te reintorci». 

Nu’mi răspundea nimic, Se gândia însă în- 
tr'una la suferinţele mamei sale, si’l durea mult 
faptul că nu poate alina cu nimic, suferințele 
lubitei sale mame. 

După cât-va timp de şedere, în Veneţia, am 
plecat împreună la Nizza, Monte-Carlo şi Cannes, 
Peste tot locul am încercat să ne perdem, să ne 
amestecăm în lumea de petreceri şi jocuri, pe 
la cazinouri, plaje, cafenele. 

Dar peste tot am întâlnit ochi iscoditori şi 
limbi clevetitoare, pline de venin, 

Ardcam de dorinţa de a ne izola, să fim de- 
parte de toată omenirea, să nu vedem pe ni- 

meni şi să nu fim văzuţi de nimeni. Dorinţă le- 
gitimă de alt-fel, la doui inşi ce se iubesc cu 
adevărat, 

Unul din prieteni mi-a spus odată, că suntem 
în luna noastră de miere. Mam gândit cu amă- 
răciune la câte am avut de îndurat, tocmai în 
acest timp. Totuşi aveam şi o mare fericire, 
Ştiam că ne iubim şi că această iubire, nimeni 
nu ni-o poate lua. 

Intr’una din zile Prinţul îmi propuse să plecăm 
la Biaritz. Am mulţumit lui Dumnezeu, pentru 
această bună idee a Prințului. 

Intr'adevăr la Biaritz ne-am amestecat in 
lumea de francezi, spanioli, greci, italieni, ame- 
ricani etc. şi unde ne-am putut petrece, cu ade- 
vărat în fericire, timpul cât am stat aci. 

Locuiam la Palace Hotel şi petreceam zile 
întregi pe marginile mărei. Tot aci am căpătat 
şi minunatii nostri câni, pe care îi avem si acum 
la Neuilly. 

La Biaritz am rămas până când ne-au gonit 
căldurile. Ne-am reîntors la Paris, unde am ho- 
tărât să ne instalăm într'o casă modestă, de- 
parte de sgomot, spre a aștepta în liniște, 

desfăşurarea evenimentelor. 

După câte-va zile dela sosirea noastră în Paris, 
am găsit si ne-am instalat în villa în care lo- 
cuim şi azi. 

Am avut nevoe de mult curaj, spre a ne putea 
arăta în lume ca o pereche de amorezati, căci, 
fara îndoială că vom fi priviţi ca o pereche 
ce păcâtuieşte împotriva conventiunilor sociale. 

Nici nu ne-am instalat bine şi o adevărată fur- 
tuna s'a ridicat în potriva noastră. 

Din Bucuresti curgeau într'una musträri din 
ce în ce mai aspre. 

Poate că lucrurile s’ar fi petrecut cu totul 
alt-fel, dacă Carol n'ar fi fost așa de mult 
lipsit de tact. El nu a înţeles nici odată să facă 
uz de cuvinte ticluite cu dibâcie. 1 s’ar părea că 
ar comite o necinste, şi cu asa ceva nu se 
poate împăca. Toată viaţa a avut să sufere ne- 
plăceri din cauza firei sale cinstite, care nu'i per- 
mite nici odată, să afirme ceva care să fie contra 
conştiinţei sale, contra adevărului, 

Nesfârsitele mustrări ce zilnic soseau din Bu- 
curești, au avut asupra sa un efect cu totul 
contrariu, celui ce se urmăria, 

L’au întărit în dragostea câtre mine şi luat 
de mânie a renunţat la tron. 

Cei care aveau interese să'l scoată pe Carol 
din linia succesorilor la tron, au procedat în aşa 
fel în cât au făcut tot posibilul spre a rupe le- 
găturile dintre el şi familia sa. 

Carol a primit ordine să se reîntoarcă de ur- 
gentä în ţară, spre a semna abdicarea sa, El a 
refuzat categoric. 

Au sosit la Paris trimişii guvernului, cari au 
cerut Prințului să semneze abdicarea, care va fi 
ţinută secret faţă de popor timp de câte-va 
luni şi dacă între timp se va răsgândi, actul de 
abdicare sa fie distrus iar el să'şi reia locul. 

Carol a semnat abdicarea, însâ conventiunea 
a fost călcată în picioare, Actul a fost imediat 
făcut cunoscut tärei, 

Din ziua când actul de abdicare a fost semnat, 
am fost oarecum lăsaţi în pace. 

Duşmanii lui Carol din moment ce au fost în 
posesiunea actului său de abdicare, nu mai căutau 
de cât să'] scoată din „ce în ce irtr’o lumină mai 
nefavorabilă lui. Pretutindeni spuneau că este ne- 
păsător fata de interesele tärel sale, că este 
vicios şi desfrânat. 

Prin rândurile acestea încerc să spun lumei in- 
tregi adevărul. Doresc să arăt câtă răutate, cât 
neadăvăr răspândesc în jurul nostru cei ce ne 
urmăresc cu duşmănia lor, şi mulţumită căror duş- 
mani toți cei ce trec prin fata casei noastre, 

privesc cu curiozitate înlăuntru. Toţi cred că în 
casa noastră, noi perechea veselă, ne distram 
într'o atmosferă senzuală, care ne-a dus la o dra- 
goste nepermisä. 

Trecătorii prin faţa villei noastre îşi închipuesc 
că aceste ziduri ascund pe o femee rea, peo 
desfrânată care a izbutit să pună mâna şi să ţină 
în ghiarele sale, pe un Prinţ de viţă domnească, 
făcând din el o victimă a dragostei sale. 

Cât este departe adevărul de toate aceste pre- 
supuneri. 

In modesta noastră villă, ducem o viaţă lipsită, 
cu totul de veselie. Trăim la fel ca miile de pe- 
rechi tinere, 

In momentele când disperarea caută să se de- 
coboare în sufletele noastre, facem tot posibilul 
s'o alungăm. In astfel de momente, râdem, glu- 
mim, căutăm astfel să indepartam durerea, reve- 
nim iar perechea serioasă. 

Dispunem în total de trei servitori. Cameristul, 
care este în acelaşi timp si şofer, soţia sa care 
ne serveşte drept cameristă şi bucătăreasă. 

Bucătăreasa am adus’c din România. Ne plac 
mult bucatele româneşti. 

Când ne-am mutat în vila în care locuim azi, nu 
ne-am putut găsi oameni de serviciu. Timp de 
câte-va săptâmâni am fost siliţi să ne facem sin- 
guri gospodăria. 

De altfel nu mi-a fost prea greu, de oare ce 
mama mea mă deprinsese cu gospodăria. 

Plină de dragoste pentru casa care adäpostia 
amorul nostru, făceam cu plăcere toate treburile 
casei, Maturam, stergeam praful, gătiam, pu: 
neam masa, spălam vasele. 

Este drept că şi prințul mă ajuta cu multă voe 
buna, dându'şi contribuţia lui de muncă. Radeam 
cu pofră văzându!l cu câtă îndemânare făcea patu- 
turile, orânduia prin casă şi chiar când stergea 
tacâmurile. 

Se întâmplă câte odată că lovia vre’un vas 
sau un obiect, care căzând se spârgea. Atunci râ- 
deam şi eram mândră de el, mândră, ca ori ce 
femee care vede că bărbatul îi vine în ajutor. 

Imi fâceam singură târguelile. Carnea, fructele, 
legumele etc. mt le cumpăram singură, la fel ca 
soțiile micilor funcţionari, şi aceasta nu mă indis- 
punea de loc, ba din contra, îmi procura plăcere. 

AŞ târgui şi azi toate cele necesare gospodăriei 

mele, dar nu o mai pot face, fiind prea cu multä 
inzistentà urmărită la fiecare pas. 

Ce dulce îi pare viata, atunci când iubesti si 
eşti iubită]... Nimic nu ti s'ar părea prea greu 
pentru gospodăria care ascunde în intimitatea 
ei atâta dragoste, câtă ascunde căsnicia noastră, 

Nici eu nici Carol nu avem deprinderea risipei. 

El adoră două sporturi: auto şi sborul, care 
drept este, sunt cam costisitoare. 

In afară de aceste două sporturi, care'i sunt 
foarte dragi, cred, că am putea duce în America, 
o viaţă fericită cu dosprezece mii dolari aur. 

Pentru villa pe care o ocupäm în Neuilly, plätim 
o chirie anuală de opt sute mii franci, 

Este o casă simplă şi era parţial mobilată, 
când am ocupat'o noi. Restul am mai complectat 
noi cu carti, tablouri, bibelouri, diverse lucruri 
din vechiul meu menaj, un piano mare etc, 

Am mai brodat un şal mare cu motive româneşti, 
şal pe care lam aşezat deasupra pianului iar 
pe diferite fotografii ale Reginei Maria, a Regelui 
Ferdinand, a Regelui Mihai, a Prințului Nico- 
lae, etc. 

Mai avem în odaia de dormit duoi canari, cari 
ne înveselesc cu cântecele lor. 

— Vila noastră se află situată în fundul unei curți, 

depe Bulevardul Binneau. Despărțirea dintre tro- 
tuar şi grădină este făcută printr'un zid de piatră. 

Villa se compune dintr'un salon, o bibliotecă 
şi o sufragerie, toate la parter. La etaj avem 
un apartament compus din şeapte camere. In spa- 
tele villei avem bucătăria şi alte dependințe. 

Veniturile lui Carol se compun din produsul 
imobilelor, a castelelor și moşiilor sale, pe cari le’a 
moştenit de la unchiul si tatăl său. Aceste venituri 
i se trimit lunar din Bucureşti, 


Ne culcăm de regulă foarte târziu, aşacă ne scu- 
lăm,nu tocmai de dimineață. Dejunul il luăm în ca- 
mera mea şi se compune din cafea cu lapte, 
cozonac şi fursecuri. 

După dejun urmează toaleta după care primim 
vizitatorii san, facem câte o plimbare călare la 
«Bois de Boulogne». 

In vara trecută obişnuiam să jucăm tenis. A- 
nul acesta însă, lipsindu-ne "energia necesară nu 
mai facem acest sport, 

La instalarea noastră la Paris, primiam vizite 
foarte puţine. De un timp încoace însă, vizitele s'au 
înmulţit, Primim cu multă plăcere oaspeții, prin- 

tre care se află mulţi aviatori români, prieteni 
personali ai lui Carol. 

Ades primim oaspeţi si la masă. Bine inte- 
les din numărul restrâns de prieteni, cari nu ne 
vin în casă sprea ne critica apoi, saua ne 
spiona, Printre aceşti buni prieteni cari ne iu- 
besc cu adevărat, se află un foarte cunoscut 
scriitor francez, un deputat al Parlamentului fran- 
cez şi cunoscuta artistă româncă Elvira Popescu. 

Seara ne distrăm jucând cărţi. De regulă ju- 
căm bridge până târziu noaptea. 

In discutiunile noastre nu amestecăm niciodată 
politisa. De când Carol a fost îndepărtat de fa- 
milia sa, nu poate suferi discutiunile politice, 

Cei ce nu’l cunosc şil cred pe Carol rece, 
sfidător și încăpăţinat, ar trebui să'l vadă serile, 
în casa lui ce fericit se simtel. Ar trebui sa’l 
vadă cât de primitor este, cit îşi iubeşte de mult 
prietenii şi cum caută, prin toate mijloacele să 
„u'l supere cu grijile ce'i obsedeaza. 

Ceeace cu adevărat îi lipseste lui Carol, este 
mama sa iubită. Uneori mă văd silită să'l tra- 
tez ca pe un copil. În astfel de momente mă 
cred într-adevăr mama sa, si încerc să îndrept 

gândul spre lucruri cari să nu-l indurereze, 

Este bun şi ascultător. Nu mi se impotriveste, 
îşi schimbă gândurile, îşi descreteste fruntea şi 
începe să zâmbească. 

Aceste încercări ale mele de a'l distrage de 
la tot ce Par putea mâhni, încercări întotdeauna 
isbutite, au dat naştere născocirilor despre in- 
fluenta mea nefastă asupra sa. 

Nu este oare ceva firesc ca o femee, care 
este devotată cu trup si suflet unui bărbat, 
să caute a’! distra de la tot ce lar putea in- 
durera ? 

Dar de clevetirile veninoase nu mă plâng, si 
nu mă surprind. De la început legăturilor noastre 
am avut certitudinea, că oprobiul public mă va 
urmări, Dar sunt gata la ori ce sacrificii, sunt 
gata să înfrunt pe adversarii mei, ori cine ar fi ei. 

Nu văd înainte-mi de cât un singur lucru: 
marea fericire de a fi la un loc cu Carol, pe 
care’l iubesc şil ador mai presus de cât pu- 
terile ori cărei femei. Ori câte suferinfi am în- 
durat şi mai am de îndurat, toate îmi sunt, din 
bielsug răsplătite prin fericirea ce o am de a fi 
la unloc cu un gentleman ca Carol, care e cum este 


www.dacoromanica.ro 


47 
un om al culturei, un om care are în principlile 
sale: deviza «fidelitate şi îndrăzneală». 

Carol are preferinţă pentru lectura științifică. 
Imi aduc aminte de o seară, care a urmat unei 
zile de grele încercări. Stă într'una din odăile 
de la etaj, abătut şi plin de descurajare. La un 
moment dat ochii săi obosiţi dă de un pachet. 
Se ridică, desface coletul şi toată fata i se în- 
seninează. Coletul conţinea două volume ale unui 
aviator francez şi care tratau despre mecanica, 
pilotajul si constructia aeroplanelor. Carol uitând 
toate necazurile, neluând în seamă oboseala, a 
cetit până spre dimineaţa. Când dă peste un volum 
care îl interesează, este complect nepăsător fata 
de tot ce'l înconjoară. El citește mult si în 
special în limba engleză, pe care o cunoaște de- 
săvârşit de bine. 

Nu ştiu de ce dar, când Carol vorbeşte engle- 
zeste, mi se pare că pronunță mai frumos de cât 
toți englezii din lume, 


Mie îmi place literatura română şi franceză, 

Prefer insă întotdeauna literatura tärei mele, pe 
care o urmăresc cu pasiune. 
In casă vorbim de regulă limba franceză. 
Câte odată, stă cu mine ore întregi, sprea 
ma învăța limba engleză. Am prins ceva din 
această limbă, însă nu prea mult. 

Sunt nepăsătoare faţă de toate ce se spun 
despre mine. Ştiu că se colportează asupra 
persoanei mele tot felul de grozavii. Este şi 
natural, ca o femee care nu este urâtă, să aibă 
prieteni si să'i placă desfătarea, 

Cu toate că aceste mici nimicuri nu au jucat 
un rol prea mare în viața mea. 

Dovada cea mai bună este că duc azi viața asta 
închisă, deşi mi-a plăcut mult să fiu admirată şi 
să apar bine îmbrăcată, 

Pe când mă aflam în Baritz, am obținut un 
premiu, ca fiind femeea cea mai bine îmbrăcată. 
Haina premiată a fost croită după un model 

4 

propriu, cu un splendid cordon pe care’l primisem 
de Ja Carol, 

Prințului, care are un ochiu foarte atent asupra 
formelor gratioase, nu’i plac însă toaletele bata- 
toare la ochi... 

Carol are o statură dreaptă, este blond, ochii 
albaştri, ca ai mamei sale, poartă mustata tunsă 
şi cu toate că este destul de prezentabil, totuşi 
nu s’ar putea spune despre el că este extrem 
de elegant. Când se îmbracă în uniformă sau în 
costum de seară, se poate spune că este elegant, 

Viaţa noastră se scurge destul de monoton, 
Nu facem vizite nimănui. Pot afirma că cel mai 
modest funcționar cu iubita lui gustă mai mult 
din viaţa Parisului, de cât gustă Prinţul şi cu 
mine, Distracţia noastră de predilecție este cine- 
matograful, unde suntem mai putin observați 
decât la teatru sau operă. 

Atât mie cât şi lui Carol ne plac comediile. 
Artiştii noştrii preferați sunt Charlie Chaplin, 
Buster Keaton, Harold Lloyd, Douglas Fairbanks 
şi dulcea lui Mary Pickford, 

Am refuzat, parandu-mi-se ceva îngrozitor să 
fiiu privită ca un obiect de curiozitate, ca un număr 


www.dacoromanica.ro 


51 


oarecare de circ. Totuşi aș avea mare dorință 
să apar într'un film, însă numai dăcă aş ști 
că am talent pentru atsa. 

După cât mi se spune, nu frumuseţea joacă 
rol pe ecran, căci sunt femei frumoase care par 
urâte şi viceversa, Socot acest lucru pentru mine, 
ca un noroc, în cazul când va fi să apar odată 
în vr-un film, 

Regret mult faptul că'mi lipşeşte dibăcia nece- 
sară în afaceri. Cred că fiecare copil trebue 
să fie deprins cu o meserie sau profesiune, aşa 
în cât la un moment dat să'şi poată câştiga 
existenţa. 

Regret în special această nepricepere a mea, 
căci care alta mai mult decât mine, este amenin- 
tata de nesiguranţă, de întuneric. Cine poate 
spune Oare, dacă nu mi se apropie ziua când va 
trebui să trăesc cu totul indepedenta, 

Mă gândesc cu groază la despărţirea de Carol 
şi totuşi această groaznică zi, va trebui să vină, 
Numai gândul la această zi imi provoacă durere, 
nefericire, dar trebue să fiu logică şi să prevăd 
totul. 

A-ţi vari capul în tärânä gi a refuza să vezi rea- 
litatea, nu este o solutiue. 

Sunt momente când mă cred cea mai nefericita 
femee din lume. Sunt o alungată, sunt expatriată, 
sunt exilată din patria mea, din tara pe care o 
iubesc. 

Au trecut mai bine de duoi ani de zile de când 
nu mi-am văzut pe scumpii mei părinţi, cari au 
fost aşa de buni cu mine. Mă îngrijorează mult, 
viitorul lor. Idealul meu este să pot ajunge să 
fac ceva pentru ei. Dragii mei părinți imbatra- 
nesc şi sunt în aşteptarea ajutorului meu. 

Atât tatăl cât şi mama mea au avut dorinţa 
să vină să mă vadă. N'au putut'o face, căci li s'a 

refuzat paşapoartele. Aveau teamă să nu com- 
ploteze aici pentru reîntoarcerea lui Carol. 

Pe de altă parte nici eu nu pot pleca la ei, să-i 
văd, Aş fi oprită la graniţă. Aşa că situaţia mea, 
nu este tocmai plăcută. 

Sărmanii mei părinţii... Cine ştie dacă'mi va fi 
dat să vă mai vad? 

Tot ce am mai sfânt pe lume, toată fericiree 
mea este Carol. Da, el, şi numai el, numai el, Imi 
va fi dat oare, ca într'o zi sa’! pierd şi pe dânsul? 

Ar fi de prisos să mă amăgesc. Această tristă 
eventualitate pentru mine, va trebui să vină. Va 
fi singura soluţionare a chestiunei noastre. 

Când am primit trista veste că tatăl lui, Regele 
Ferdinand al României, este grav bolnav şi că 
un desnodämänt fatal putea să survină din in zi, 
Carol a fost cuprins de o mare durere. S'a rugat, 
a implorat să i se permită a veni la Bucureşti, 
spre a ingenunchia la căpătâiul tatălui său, spre 
a-şi lua râmas bun dela el. 

Totul a fost în zadar. Nu i s-a permis să vină 
în ţară. Ba a fost chiar ameninţat că dacă, totuși 
va încerca să intre în ţară, va fi oprit la gra- 
nitä, 

Plin de mâhnire, cuprins de o indescriptibilä 
durere, bietul meu Carol n-a putut face alta 

decât să se supună soartei, să se rezemneze si 
să participe la slujoa oficiată în Capela Româ- 
nească din Paris. 

Carol era socotit ca exilat, trăind în străinătate 
cu o femee perversă, care l'a răpit şi-l tine strâns 
în ghiarele sale. 

Nimeni nu s'a gândit că iubesc pe Carol, că 
sunt capabilă să mă sacrific complect, pentru a 
asigura fericirea lui. 

Afirm în toată sinceritatea că cu preţul dis- 
trugerei întregi mele fericiri, sunt dispusă să mă 
dau în lături, spre a'i lăsa libertatea să se în- 
toarcă la soţia sa, Prinţesa Elena, dacă i s'ar putea 
deschide drumul pentru aceasta, 


. a . . . . « . , . . . . . . . . . 


Să nu se uite însă că acest lucru nu este nici 
decum simplu. Să nu se piardă din vedere intrigile 
tesute, intrigi care au cuprins întreaga familie 
regală. S'a mers atât de departe, încât s'a facut 
a se crede că chiar mama sa, Regina Maria, ar 
conspira cu gândul să ajungă împărăteasa Bal- 
canilor. 

Chidr şi soţia lui, Prinţesa Elena, a fost prinsă 

in pânza tesutä de intrigi. Scrisorile personale ale 
lui Carol îi sunt ascunse, se pun în cale toate 
piedicile, spre a face Imposibila înţelegerea lor. 

Era o vreme când atât prinţesa cât şi Carol, 
au căzut de acord asupra divorţului. 

De comun acord au recunoscut mari nepotriviri 
în temperamentele lor şi s'au şi înţeles asupra 
unui aranjament mutual, În urmă însă duşmanii 
lui Carol au facut astfel, încât au convins pe 
Prinţesa Elena să refuze a-i da libertatea, 

Am fost preveniti de cätre prietenii nostri 
asupra unui plan diabolic, prin care se încerca să 
se influențeze opinia publică in defavoarea lui 
Carol. 

Tot felul de extravagante asupra lui şi a mea 
se colportau şi se colportează în țară. 

Presa a fost şi ea indusă în eroare. 

De când suntem instalaţi la Nenilly, nu ne-am 
părăsit de loc villa şi totuşi s'a spus că ne-am 
mutat din loc în loc. 

In timp ce Carol se află bolnav de gripă si eu 
stam sil îngrijiam, ziarele scriau că Prinţul a 
sosit la Rappalo spre a se întâlni cu soţia şi 
copilul său. 

Societăţile americane de filme mi-au tăcut di- 
ferite oferte să apar pe ecran, Nu sunt în- 
chipuită spre a crede că aceste oferte s-au adresat 
talentului meu sau frumusetei mele, Nu calităţile 
mele i-au făcut să mi se adreseze ci situaţia mea, 

Intr'una din zile, ne aflam la un restaurant, 
împreună cu doui prieteni. Inainte de a ne servi 
masa, unuia dintre prietenii cari ne însoţiau, 
i s'a făcut rău. Adouazi s'a svonit că priete- 
nul nostru s'a îmbolnăvit în urma orgiilor făcute. 

Tot în scop dea-l compromite pe Carol dus- 
manii nu ţineau seamă de mijloacele ce le între- 
buintau. 

La Paris locueste si vărul meu, George Bog- 
dan, din laşi. Cum este şi firesc, vărul meu vine 
regulat la noi, unde este totdeauna primit cu 
plăcere. 

Duşmanii noştrii au anunţat poliţia franceză si 
legatiunea engleză că vărul meu se ocupă cu 
paşapoarte false, pentru a trece pe români în 
Canada. 

Imediat a fost arestat. Dar după mai puţin 
de 24 are a fost pus în libertate, cerându-i-se 
scuze, 

Complotul n'a reusit, însă duşmanii noștri 
s'au folosit de cele publicate în ziare, spre a a- 
rata poporului că Prinţul Carol duce o viata 
nevrednică de el, că este în contact cu excro- 
cii etc. 

Loviturile dușmanilor noştri în loc să-şi ajungă 
ținta dorită, ci fac ca eu şi Carol să fim mai 
strâns legaţi unul de altul și să găsim o caldă 
mângâiere în marea nostră iubire, 

Mai multă lume mi-a spus că cel mai bun 
mijloc pentru desarmarea duşmanilor lui Carol, 
ar fi ca eu să'l părăsesc. 

Dacă aş ști că plecarea mea dela dânsul ar fi 
soluţionarea chestiunei sale, bucuros aş face. Dar 
să-l părăsesc pe el, pentru care am o dragoste 
aşa de mare, şi situaţia lui să rămână aceeași, 
iată ce n'aş înțelege niciodată să fac. 

Din ce în ce judec mai serios, îmi dau seama că 
locul meu, cel puţin pentru un moment, este aci 
împreună cu el. 

N’as înțelege să fac sacrificiul de a mă des- 
parti de el, decăt dază ag avea siguranţa că 
se poate reîntoarce în ţară, Dar altfel? Câte 
lucruri scandaloase nu s'ar povesti pe seama mea. 

Aş fi descrisă in culori şi mai negre, S'ar spune 
că am plecat de lângă Prinţ, pentru a face o 
altă captură, 

Sau s'ar spune că am trecut în tabăra duş- 
manilor. S'ar spune că sunt o spioană. Asa că, 
deşi lovită din toate părţile, nu înţeleg să-l las 
singur pe acela, care are atâta nevoe de un suflet 
sincer ca al meu, de o dragoste sinceră ca a 
mea, 

In momentele lui de oboseală, de descura- 
jare, îl privesc în ochi, îi ghicesc starea, şi prin 
alintările mele îl fac să uite durerea. 

Carol nu este o fire care să poată fi împins. 
Nu, el trebue să fie câștigat. Dar care alta lar 
putea cuceri mai bine decât mine? Il iubesc şi'i 
arăt toată grija şi gratitudinea mea. Cum aş 
putea fi oare altfel cu el, care este asa de bun 
cu mine, 

Mereu privirea mea se îndreaptă spre darurile 
sale. Bijuterii si iar bijuterii. Briliante, inele, bră- 
tari, coher de perle, brâțări de diamante si 
safire, pendantiv, şi câte altele, toate dăruite cu 
multă vologla și cu adevarată dragoste, 

Dragul meu Carol, de câte'orl îmi citeşte in- 
grijorarea în suflet ; imi pune întrebarea, Cine 
se va îngriji de tine, scumpa mea? Intrebare 
care ne stoarce lacrimi si rămâne fara răspuns. 

Obişnuiam să cânt. Acum însă nu mai am cu- 
rajul şi nici dispoziţia. 


www.dacoromanica.ro 


rend 


CAPITOLUL XVII 


Cu toată starea mea de suflet, caut să mă 
arăt totdeauna veselă, totdeauna bine di-pusă. 

Caut din toate puterile mele să iau lucrurile 
în mod filozofic. Oamenilor nu le plac feţele 
triste, Cei trişti sunt numiţi «pesimiști> şi în jurul 
acestora se face gol. Toţi îi ocolesc, 

Când simt că întristarea mă cuprinde, citesc 
pe filozoful Emerson Gäsesc în volumul lui un 
pasaj care spune: «Este ușor să träesti după 
părerile lumii; este uşor pentru cel mare să 
trăiască după voia lui; dar omul cu adevărat 
mare este acela care înconjurat de mulțime, cu 

desăvârşită pricepere ştie să-şi păstreze inde- 
pendenta singurătăţii». 

In acest pasaj găsesc multă mângâiere. Este 
foarte frumos scris şi foarte bine spus. 

Aceste memorii ale mele sunt scrise fără di- 
băcie şi fără pretentiuni literare. Prin ele am 
urmărit să scot în evidenţă virtutiile şi calităţile 
alese ale lui Carol. Am urmărit să spulber ne- 
număratele poveşti făurite în jurul nostru de 
o serie de duşmani, cari nu urmăresc alta decât 
deplina compromitere a Prințului Carol. 

Privitor la mine? Eu sunt Elena Lupescu, fe- 
meea al cărui trecut în ţara sa este definitiv 
înmormântat, 

Prezentul ? Este cu strășnicie legat de soarta 
Prințului exilat, de soarta nefericită a lui Carol, 

Viitorul ? Vail nu pot pătrunde în el. Eu sunt 
femeea cu părul roșu care-l iubeşte cu patimä 
pe Carol. 

